N Á V R H

UZNESENIE VLÁDY SLOVENSKEJ REPUBLIKY

č.

z

k návrhu na  pristúpenie k 
Dohovoru vypracovanému na základe článku K. 3 Zmluvy o Európskej únii 
o vzájomnej pomoci a spolupráci medzi colnými správami 

Číslo materiálu:
Predkladateľ: podpredseda vlády a minister financií 
___________________________________________________________________________

Vláda

A.  	súhlasí

A.	1. s pristúpením k  Dohovoru vypracovanému na základe článku K. 3  Zmluvy
          o Európskej únii o vzájomnej pomoci a spolupráci medzi colnými správami
          (ďalej len „dohovor“), 
A.	2  s vyhlásením Slovenskej republiky k  článku 1 ods. 2, k článku 3 ods. 2,
           k článku 20 ods. 1, ods. 6 a ods. 8 a k článku 21 ods. 1 a ods. 5 dohovoru
           v nasledujúcom znení:

Článok 1 ods. 2 a článok 3 ods. 2

Slovenská republika vyhlasuje, že „justičnými orgánmi“ na účely tohto dohovoru sa v Slovenskej republike rozumejú Ministerstvo spravodlivosti Slovenskej republiky, Generálna prokuratúra Slovenskej republiky a všetky súdy a prokuratúry bez ohľadu na ich označenie

Článok 20 ods. 1

Slovenská republika informuje depozitára takto: 
Úradníci, ktorí vykonávajú prenasledovanie a na ktorých sa vzťahuje ustanovenie 
článku 20 ods. 1 sú v Slovenskej republike úradníci colnej správy.

Článok 20 ods. 6

Slovenská republika oznamuje, že vzhľadom na skutočnosť, že sa doposiaľ
neuskutočnili konzultácie s príslušnými členskými štátmi s cieľom dosiahnutia
recipročných opatrení v týchto štátoch, nie je možné vykonať vyhlásenie podľa článku
20 ods. 6 týkajúce sa postupov na vykonávanie prenasledovania na svojom území.
Slovenská republika takéto vyhlásenie urobí po uskutočnení konzultácií s príslušnými
členskými štátmi.
	
Článok 20 ods. 8

Slovenská republika vyhlasuje, že prijíma ustanovenia článku 20 s výhradou týchto podmienok: v prípade prenasledovania podozrivej osoby cez hranice, vykonávaného colnými orgánmi iného členského štátu, alebo vo vzdušnom priestore, môže takéto prenasledovanie pokračovať na slovenskom území, vrátane vzdušného priestoru nad slovenským územím, len ak príslušné slovenské úrady dali na to vopred súhlas a zároveň príslušné členské štáty uplatňujú rovnaké opatrenia voči colným orgánom Slovenskej republiky.

Článok 21 ods. 1

Úradníci, na ktorých sa vzťahuje toto ustanovenie, sú v Slovenskej republike pracovníci    špecializovaného útvaru Policajného zboru alebo Colnej správy Slovenskej republiky.
Orgánom oprávneným na udelenie súhlasu je podľa tohoto dohovoru Colné riaditeľstvo Slovenskej republiky, colný kriminálny útvar  - centrálna koordinačná jednotka.   

Článok 21 ods. 5

Slovenská republika vyhlasuje, že prijíma ustanovenia článku 21 s výhradou týchto podmienok: cezhraničné sledovanie bez predchádzajúceho povolenia sa môže vykonať len v súlade s článkom 21 ods. 2 a 3, ak je dôvodné podozrenie, že sa tieto osoby zúčastňujú na jednom z prípadov porušení zákona uvedených v článku 19 ods. 2, ktoré môže byť podnetom na vydanie a zároveň príslušné členské štáty uplatňujú rovnaké opatrenia voči colným orgánom Slovenskej republiky.

B. 	odporúča

prezidentovi Slovenskej republiky     
B.	1. podpísať listinu o pristúpení k dohovoru po vyslovení súhlasu Národnej rady 
          Slovenskej republiky s uplatnením vyhlásení podľa bodu A. 2.

Národnej rade Slovenskej republiky
B.	2. rozhodnúť, že ide o zmluvu podľa článku 7 ods. 5 Ústavy Slovenskej republiky,  
          ktorá má prednosť pred zákonmi,

C. 	poveruje

     	predsedu vlády
C.	1. predložiť dohovor Národnej rade Slovenskej republiky na vyslovenie súhlasu
          a na rozhodnutie, že ide o zmluvu podľa článku 7 ods. 5 Ústavy Slovenskej
          republiky, ktorá má prednosť pred zákonmi,

	podpredsedu vlády a ministra financií
C. 2. odôvodniť návrh na vyslovenie súhlasu s dohovorom v Národnej rade Slovenskej 
         republiky.
C. 3. zabezpečiť vykonanie konzultácií s príslušnými členskými štátmi EÚ
         a pristupujúcimi štátmi do EÚ na účely dosiahnutia recipročných opatrení podľa
         čl. 20 ods. 6 dohovoru,

D. 	ukladá

podpredsedovi vlády a ministrovi financií 
	 D.  1.   požiadať ministra zahraničných vecí vykonať príslušné opatrenia spojené
	             s nadobudnutím platnosti dohovoru po vyslovení súhlasu Národnej rasy SR;
	 D.  2.   požiadať ministra zahraničných  vecí  zabezpečiť  uverejnenie oznámenia  
                      o pristúpení k dohovoru v Zbierke zákonov Slovenskej republiky ku dňu 
                      nadobudnutia jeho platnosti;

            podpredsedovi vlády a ministrovi financií, ministrovi vnútra, ministrovi
            spravodlivosti a generálnemu prokurátorovi
D.  3.  zabezpečiť vykonávanie dohovoru po nadobudnutí jeho platnosti.
           
Vykonajú:	predseda vlády 
                    	podpredseda vlády a minister financií 
                       minister vnútra
		minister spravodlivosti
                        minister zahraničných vecí
		generálny prokurátor

Na vedomie: 	prezident Slovenskej republiky
		predseda Národnej rady Slovenskej republiky

				                   Príloha k uzneseniu vlády Slovenskej republiky

Oznámenie o názvoch a adresách štátnych orgánov určených Slovenskou republikou v súlade s článkom 20 ods. 1 a článkom 21 ods. 1 Dohovoru vypracovaného na základe článku K. 3 Zmluvy o Európskej únii o vzájomnej pomoci a spolupráci 
medzi colnými správami

Podľa článku 3 ods. 2

1.	Ministerstvo spravodlivosti Slovenskej republiky
Župné námestie 13
813 11 Bratislava
2.	Generálna prokuratúra Slovenskej republiky
Štúrova 2
            812 85 Bratislava

3.	Všetky súdy bez ohľadu na ich označenie

4.	Všetky prokuratúry bez ohľadu na ich označenie

Podľa článku 20 ods. 1

1.	Colné riaditeľstvo Slovenskej republiky
Mierová 23
815 11 Bratislava

2.	Colné riaditeľstvo Slovenskej republiky
Colný kriminálny útvar
Mierová 23
815 11 Bratislava

Podľa článku 21 ods. 1

1.	Colné riaditeľstvo Slovenskej republiky
Mierová 23
815 11 Bratislava

2.	Colné riaditeľstvo Slovenskej republiky
Colný kriminálny útvar
Mierová 23
815 11 Bratislava

3.   Ministerstvo vnútra Slovenskej republiky
Prezídium Policajného zboru
Vajnorská 25
812 72 Bratislava